L 327/62 Jurnalul Oficial al Uniunii Europene 9.12.2011 DECIZII DECIZIA 2011/819/PESC A CONSILIULUI din 8 decembrie 2011 de numire a Reprezentantului Special al Uniunii Europene pentru Cornul Africii CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) Este necesar ca Uniunea să dea un răspuns regional la provodările complexe şși interdependente din regiunea Cornului Africii. (2Q Domnul Alexander RONDOS ar trebui să fie numit în calitate de Reprezentant Special al Uniunii Europene (RSUE) pentru Cornul Africii pentru perioada 1 ianuarie 2012-30 iunie 2012. (3)  RSUE își va duce la îndeplinire mandatul în contextul unei situații care s-ar putea deteriora şi care ar putea aduce atingere realizării obiectivelor acţiunii externe a Uniunii prevăzute la articolul 21 din tratat, ADOPTĂ PREZENTA DECIZIE: Articolul 1 Reprezentantul Special al Uniunii Europene Se numeşte domnul Alexander RONDOS în calitate de Repre- zentant Special al Uniunii Europene (RSUE) pentru Cornul Africii pentru perioada 1 ianuarie 2012-30 iunie 2012. Mandatul RSUE poate fi prelungit sau se poate încheia mai devreme, în cazul în care Consiliul decide astfel, la propunerea Înaltului Reprezentant al Uniunii pentru afaceri externe şi politica de securitate (ÎR). În sensul mandatului RSUE, Cornul Africii include Republica Djibouti, Statul Eritreea, Republica Federală Democrată Etiopia, Republica Kenya, Somalia, Republica Sudan, Republica Sudanul de Sud și Republica Uganda. În ceea ce privește aspectele cu implicații regionale mai extinse, printre care și pirateria, RSUE inițiază contacte cu țări şi entități regionale din afara Cornului Africii, după caz. Având în vedere necesitatea unei abordări regionale a provo- cărilor interdependente cu care se confruntă regiunea, RSUE pentru Cornul Africii își va desfăşura activitatea în strânsă consultare cu RSUE pentru Sudan și Sudanul de Sud, care va continua să deţină conducerea în ceea ce priveşte aceste două țări. Articolul 2 Obiective de politică (1) Mandatul RSUE se întemeiază pe obiectivele de politică ale Uniunii Europene (denumită în continuare „UE” sau „Uniunea”), în ceea ce priveşte Cornul Afficii, pentru a contribui în mod activ la eforturile regionale și internaționale în vederea realizării păcii durabile, securității și dezvoltării în regiune. RSUE are ca obiectiv suplimentar sporirea calității, intensității și impactului angajamentului pluridimensional al UE în Cornul Africii. (2) O prioritate inițială este acordată Somaliei şi dimen- siunilor regionale ale conflictului, precum şi pirateriei, a cărei cauză profundă este instabilitatea din Somalia. (3) În ceea ce priveşte Somalia, obiectivele de politică ale UE intenționează să promoveze întoarcerea Somaliei și a poporului somalez pe calea păcii și prosperității, prin utilizarea coordonată și eficientă a tuturor instrumentelor de care dispune. În acest scop, UE sprijină rolul Organizaţiei Naţiunilor Unite (ONU) de facilitare a unui proces politic credibil și cuprinzător condus de către Somalia și va continua să contribuie în mod activ, împreună cu partenerii regionali și internaționali, la punerea în aplicare a Acordului de pace de la Djibouti şi a acordurilor posttranziție care decurg din acesta. (4) În ceea ce priveşte pirateria, rolul RSUE este acela de a contribui la dezvoltarea și punerea în aplicare a unei abordări coerente, eficiente și echilibrate a UE în ceea ce priveşte pirateria care provine din Somalia, care să cuprindă toate elementele de acţiune ale UE, în special în domeniile de politică, de securitate şi de dezvoltare, precum și de a fi interlocutorul cheie al UE în domeniul pirateriei pentru comunitatea internațională, inclusiv pentru regiunea Africii de Est şi de Sud și a Oceanului Indian (AESJOD)